Missatge: Paul Preston: "fa la impressió que el franquisme està més viu que mai"L'hispanista ha manifestat que el sistema judicial espanyol "està fent el ridícul" a nivell internacionalEFE Brussel·les Ult. Act. 13/04/201022:01L'hispanista Paul Preston ha afirmat avui que l'obertura de la investigació judicial en el Tribunal Suprem sobre el jutge Baltasar Garzón "fa l'efecte que el franquisme està més viu que mai dintre de la democràcia espanyola". En una entrevista, Preston ha manifestat que el sistema judicial espanyol "està fent el ridícul" a nivell internacional, ja que Garzón és "la cara més visible de la justícia espanyola" a la resta del món. "El més greu del cas és que se suposa que els jutges del Tribunal Suprem estan donant el missatge al món que encara els valors franquistes estan vius a la justícia espanyola", ha dit l'historiador. "Si féssim una comparació amb la justícia alemanya, la idea que a un jutge li puguin fer això per intentar jutjar els crims del nazisme és inconcebible", ha assenyalat el biògraf de Franco i del rei Juan Carlos. En la seva opinió, en el fons de la investigació contra Garzón "hi ha una qüestió de venjances polítiques". Encara que ha admès la possibilitat que Garzón "cometés errors" en investigar els crims del franquisme –com passar per alt la Llei d'Amnistia de 1977–, Preston ha destacat que la gravetat del cas iniciat per Garzón "sobrepassa la importància dels càrrecs presentats en contra seu". Preston (Regne Unit, 1946) ha fet aquestes declaracions abans d'intervenir en el cicle de conferències titulat La Destrucció de la Democràcia Espanyola, celebrat avui en la seu de l'Institut Cervantes a Brussel·les. Avui

Resposta: És trist però és cert.  Si no hagués fet lo del 92, possiblement hagués tingut més suport.